# אבן נייר ומספריים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

כל אחד מהמצבים הבסיסיים משמאל לימין מנצח את המצב שאחריו: מספריים, נייר ואבן.

אבן נייר ומספריים (או "אבן-שוק") הוא משחק ילדים לשניים המבוסס על כך שמספריים גוזרים נייר, הנייר עוטף את האבן, והאבן מסוגלת לשבור את המספריים.

כל אחד מן הילדים מסתיר יד אחת מאחורי גבו ובוחר לו אחת מתנוחות האצבעות המסמלות את החפץ: אגרוף כאבן, יד פרושה כנייר ושתי אצבעות כמספריים. אז קוראים יחדיו השניים: "אבן נייר ומספריים, המנצח בין השניים, אחת שתיים שלוש", ומראים בו זמנית את הידיים. המנצח הוא זה שהחפץ שלו גובר על החפץ של רעהו. אם שני הילדים מראים אותו חפץ חוזרים על הפעולה, אלא שלא חוזרים על טקסט הפתיחה המלא, אלא מדלגים ל-"אחת, שתיים שלוש".

לרוב משתמשים במשחק זה כדי להגריל דבר מה, כמו למשל מי הקבוצה שתפתח במשחק וברשותה הכדור.
בהטלת מטבע ("עץ או פלי") משיגים תוצאה דומה. ההבדל בין שני המשחקים הוא שב"אבן נייר ומספריים" יכול להיווצר מצב של תיקו, במקרה ששני המשתתפים הוציאו את אותה תוצאה.

בשל תכונה זו של המשחק, והעובדה שהוא מבוסס על בחירה ולא על מזל בלבד, הרי שאם משחקים מספר רב של משחקים ברצף ולא רק עד להכרעה, המשחק חדל מלהיות מבוסס על מזל עיוור, וחשיבות גדולה יותר ניתנת ליכולת לזהות את דפוס הפעולה של יריב ודרך קבלת ההחלטות שלו. בתורת המשחקים מוכיחים שהדרך היחידה להבטיח שסיכויי ההצלחה אינם יורדים מ- 50% (וזאת כנגד כל אסטרטגיה של היריב), היא לבחור את ההחלטה באופן אקראי ובלתי תלוי בכל סיבוב של המשחק, כשלכל אפשרות ניתן סיכוי שווה.

טורנירים של אבן נייר ומספריים נערכים לעתים, וטורניר שהתקיים בשנת 2003 בקנדה משך תשומת לב תקשורתית.

## [עריכה] משלושה יוצא אחד

משלושה יוצא אחד הוא משחק מאותה משפחה. רק שכאן ההגרלה היא בין שלושה. קוראים יחד "משלושה יוצא אחד" (או מצרפתית - "אה-דה-טרואה") וכל משתתף פורש את כף ידו עם הפנים כלפי מעלה או מטה. מי שיוצא הוא זה ששם את היד שונה משני האחרים. הסתברותית, ברבע מהמקרים אין הכרעה וצריך לעשות שוב.
אפשר לשחק גם ממארבעה יוצא אחד, מחמישה יוצא אחד, וכיוצא בזה - אבל משחקים אלה נפוצים פחות. הסתברותית, במרבית המקרים לא תהיה הכרעה.
משחקי מ N יוצא אחד מהווים בדרך כלל משחק עזר: שיטה לבצע הגרלה הוגנת עבור משחקים אחרים, ונדיר כי הם מהווים משחק בפני עצמם. למשל: במשחק עבור 2, מי יהיו ה 2 מתוך ה 3 שישחקו ראשונים. שימוש נוסף: במשחק שצריך להתחלק לזוגות משחקים מארבעה יוצא אחד, קוראים "זוגיות - הכול כוחות"(הביטוי "הכל כוחות" אומר שכל תוצאה תתקבל, גם אם היא לא הוגנת) וכל משתתף פורש את כף ידו עם הפנים כלפי מעלה או מטה; אם קורה מצב שבו 2 שמו יד למעלה ו 2 שמו יד למטה, אלה עם אותו מצב יד מתאגדים כזוג.

## [עריכה] אנציקלופדיה

הגרסה "אנ-צי-קלו-פ-די-יה" של משחק מ N יוצא אחד אינה משחק עזר אלא משחק העומד בפני עצמו, בו עושים שימוש בכך שההסתברות לבחירת אחד מן הקבוצה נמוכה. הקבוצה משחקת סיבובים של מ N יוצא אחד שוב ושוב, עד שיוצא אחד מן הקבוצה. יחיד זה נפסל, והמשחק ממשיך עם N-1 משתתפים, עד להגעה לזוג, שאז מוכרע המשחק באמצעות אבן נייר ומספריים. ההנאה הנשאבת ממשחק זה היא גרסה של רולטה רוסית.

שמו מרובה ההברות של המשחק נובע מן הקריאה שקוראים הילדים כאשר הם מטלטלים את ידיהם לפני קבלת ההחלטה. יתכן שלריבוי ההברות במילה יש תפקיד, השואב מתפקידו של ריבוי ההברות בשיר אן דן דינו.

## [עריכה] טריוויה

טעות נפוצה שניגרמת בגלל המהירות של המשחק היא השם שלו, שלפעמים נאמר כך:"אבניהו מספריים".

מקור: http://he.wikipedia.org../../../%D7%90/%D7%91/%D7%9F/%D7%90%D7%91%D7%9F_%D7%A0%D7%99%D7%99%D7%A8_%D7%95%D7%9E%D7%A1%D7%A4%D7%A8%D7%99%D7%99%D7%9D.html

קטגוריות: משחקי מזל | משחקי ילדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Español
- Euskara
- Suomi
- Français
- Gaeilge
- Ido
- Íslenska
- Italiano
- 日本語
- Lojban
- 한국어
- Latina
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Русский
- Sicilianu
- Svenska
- ไทย
- 中文